Official Journal L 356 , 31/12/1997 P. 0057 - 0061



Id-Deċiżjoni tal-Kummissjoni tat-23 ta’ Diċembru 1997 li tistipula l-kundizzjonjiet li jirregolaw l-importazzjoni tal-prodotti tas-sajd u l-akwakultura li joriġinaw fl-Indja (Test bir-relevanza ŻEE) (97/876/KE) IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ewropea, Wara li kkunsidrat id-Direttiva tal-Kunsill 91/493/KEE tat-22 ta’ Lulju 1991 li tistipula l-kundizzjonijiet tas-saħħa għall-produzzjoni u tqegħid fuq is-suq tal-prodotti tas-sajd [1], kif l-aħħar emendata bid-Direttiva 95/71/KE [2], u partikolarment l-Artikolu 11 tagħha, Wara li kkunsidrat id-Direttiva tal-Kunsill 90/675/KEE ta’ l-10 ta’ Diċembru 1990 li tistipula l-prinċipji li jirregolaw l-organizzazzjoni ta’ l-iċċekkjar veterinarju ta’ prodotti li jidħlu fil-Komunità minn pajjiżi terzi [3], kif l-aħħar emendata bid-Direttiva 96/43/KE [4], u partikolarment l-Artikolu 19(7) tagħha, Billi espert tal-Kummissjoni għamel żjara ta’ l-ispezzjoni fl-Indja biex jivverifika l-kundizzjonijiet li bihom il-prodotti tas-sajd huma fabbrikati, maħzuna u mibgħuta lill-Komunità; Billi d-disposizzjonijiet ta’ leġiżlazzjoni ta’ l-Indja dwar l-inspezzjoni tas-saħħa u s-sorveljanza tal-prodotti tas-sajd jistgħu jkunu kunsidrati ekwivalenti għal dawk stipulati fid-Direttiva 91/493/KEE; Billi, fl-Indja il-Kunsill ta’ l-Ispezzjoni ta’ l-Esportazzjoni (EIC) tal-Ministeru tal-Kummerċ huwa kapaċi li jivverifika effettivament l-applikazzjoni tal-liġijiet viġenti; Billi il-proċedura għall-ksib ta’ ċertifikat tas-saħħa riferit għalih f’ l-Artikolu 11(4)(a) tad-Direttiva 91/493/KEE għandu jinkludi ukoll id-definizzjoni ta’ ċertifikat mudell, il-ħtiġiet minimi rigward il-lingwa(i) li biha għandu jkun imfassal u l-kariga tal-persuna bis-setgħa li tiffirmaħ; Billi, skond l-Artikolu 11(4)(b) tad-Direttiva 91/493/KEE, marka għandha tkun imwaħħla mal-pakketti tal-prodotti tas-sajd li tagħti l-isem tal-pajjiż terz u n-numru ta’ l-approvazzjoni ta’ l-istabbiliment, il-maħzen tat-tkessiħ tal-bastiment tal-friża ta’ oriġini; Billi, skond l-Artikolu 11(4)(ċ) tad-Direttiva 91/493/KEE, lista ta’ stabbilimenti approvati, mħażen tat-tkessiħ jew bastimenti tal-friża għandhom ikunu imniżżla; billi dik il-lista għandha tkun imniżżla fuq il-bażi ta’ komunikazzjoni mill-EIC lill-Kummissjoni; billi huwa għalhekk għall-EIC biex tassigura konformità mad-disposizzjonijiet preskritti għal dak l-iskop f’ l-Artikolu 11(4) tad-Direttiva 91/493/KEE; Billi EIC pprovdit l-assikurazzjonjiet uffiċjali rigward il-konformità mar-regoli preskritti fil-Kapitolu V ta’ l-Anness għad-Direttiva 91/493/KEE u dwar il-ħarsien tal-ħtiġiet ekwivalenti għal dawk preskritti minn dik id-Direttiva għal l-approvazzjoni ta’ l-istabilimenti, mħażen tat-tkessiħ jew bastimenti tal-friża; Billi huwa neċessarju li tiġi mħassra d-Deċiżjoni tal-Kummissjoni 97/515/KE ta’ l-1 t’ Awissu 1997 li tikkonċerna ċerti miżuri protettivi dwar ċerti prodotti tas-sajd li joriġinaw mill-Indja [5]; Billi l-miżuri provduti għalhekk f’din id-Deċiżjoni huma bi qbil ma’ l-opinjoni tal-Kumitat Permanenti Veterinarju, ADOTTAT DIN ID-DEĊIŻJONI: Artikolu 1 Il-Kunsill ta’ l-Ispezzjoni ta’ l-Esportazzjoni ta’ l-Indja (EIC) tal-Ministeru tal-Kummerċ għandha tkun l-awtorità kompetenti fl-Indja biex tivverifika u tiċċertifika l-konformità tal-prodotti tas-sajd u l-akwakultura mal-ħtiġiet tad-Direttiva 91/493/KEE. Artikolu 2 Il-prodotti tas-sajd u l-akwakultura li joriġinaw mill-Indja għandu jkollhom il-kundizzjonijiet li ġejjin: 1. kull konsenja għandha tkun akkumpanjata minn ċertifikat oriġinali tas-saħħa nnumerat, debitament komplut, iffirmat, bid-data u jkollu folja waħda bi qbil mal-mudell f’ l-Anness A hawn muri; 2. il-prodotti għandhom jiġu mill-istabilimenti approvati kif elenkati f’ l-Anness B hawn murija; 3. minbarra fil-każ tal-prodotti tas-sajd iffriżati bħala massa u maħsuba għal manufattura ta’ l-ikel priservat, il-pakketti kollha għandhom ikollhom fuqhom il-kelma "INDIA" u n-numru ta’ l-approvazzjoni ta’ l-istabbiliment, mħażen tat-tkessiħ jew bastimenti tal-friża ta’ l-oriġini b’ittri li ma jitħassrux. Artikolu 3 1. Ċertifikati kif riferuti f’ l-Artikolu 2(1) għandhom ikunu miktuba mill-inqas f’lingwa waħda uffiċjali ta’ l-Istat Membr fejn isir l-iċċekkjar. 2. Iċ-Ċertifikati għandhom ikollhom fuqhom l-isem, il-kariga u l-firma tar-rappreżentant tal-EIC u t-timbru uffiċjali tiegħu b’kulur differenti minn dak ta’ l-endorsjar l-ieħor. Artikolu 4 Id-Deċiżjoni 97/515/KE hija imħassra. Artikolu 5 Din id-Deċiżjoni hija indirizzata lill-Istati Membri. Magħmula fi Brussel, fit-23 ta’ Diċembru 1997. Għall-Kummissjoni Franz Fischler Membru tal-Kummissjoni [1] ĠU L 268, ta’ l-24.9.1991, p. 24. [2] ĠU L 332, tat-30.12.1995, p. 40. [3] ĠU L 373, tal-31.12.1990, p. 1. [4] ĠU L 162, ta’ l-1.7.1996, p. 1. [5] ĠU L 214, tas-6.8.1997, p. 52. -------------------------------------------------- L-ANNESS A +++++ TIFF +++++ +++++ TIFF +++++ -------------------------------------------------- L-ANNESS B LISTA TA' STABBILIMENTI APPROVATI Numru | Isem | Indirizz | 981 | Accelerated Freeze Drying Co. Ltd. | Bangalore (Karnataka) | 883 | Amulya Seafoods | Tuticorin (Tamil Nadu) | 686 | Cap Sea Foods (diviżjoni ta' Abad Fisheries) | Vypeen Islands, Cochin (Kerala) | 520 | Capithan Exporting Co. | Quilon (Kerala) | 694 | Choice Fisheries Ltd. Unit III | Cochin (Kerala) | 253 | Castlerock Fisheries Limited | Taloja, Distt. Raigad Near Mumbai, Maharashtra | 935 | Innovative Marine Foods Limited (Amalgam Enterprises) | Pamarru, Andhra Pradesh | 208 | Innovative Marine Foods Limited | Taloja, Distt. Raigad Near Mumbai, Maharashtra | 687 | Lansca Foods Privat Limited | Cochin (Kerala) | 683 | Torry Harris Seafood Limited | Eramalloor, Alleppey Kerala) | --------------------------------------------------